Gimnas wat 'nooit sou kon loop', Spele toe | Nuus24
Gimnas wat 'nooit sou kon loop', Spele toe
Londen – Vir iemand aan wie daar gesê is dat hy nooit weer sou loop nie, is Kieran Behan se herstel merkwaardig, veral as jy in ag neem dat hy aan vanjaar se Olimpiese Spele gaan deelneem.Die 23-jarige Ierse gimnas het op 10-jarige ouderdom 'n gewas so groot soos 'n gholfbal in sy voet gevind. Tydens die operasie om die gewas te verwyder het die dokters 'n toerniket (knelverband) te lank aan sy voet gehou wat sy senuweestelsel beskadig het. Behan kon nie voel waar hy met sy voet wou trap nie en die kleinste kontak teen sy voet het hom laat skree van die pyn.Dokters het hom gewaarsku dat sy senuwestelsel nie sou herstel nie en fisioterapeute het gesê hy moet homself voorberei om die res van sy lewe in 'n rolstoel te spandeer, het die New York Times berig.Dit het Behan 15 maande geneem om weer te herstel en weer gimnastiek te kan doen. Agt maande na sy terugkeer het die noodlot hom weer getref.In wat Behren beskryf as 'n fratsongeluk het hy tydens gimnastiek-oefening sy kop so hard gestamp dat hy die vestibulêre kanaal van sy binne-oor erg beskadig het. Behan het daarna so erg met sy balans gesukkel dat hy flou val as hy 'n skielike beweging maak.Skaars twee jaar na sy ongeluk het Behan sy hand-oog-koördinasie herwin en het hy weer met gimnastiek begin.Behan is uiteindelik vir sy deursettingsvermoë beloon toe die gimnas 'n goue medalje by die Wêreldbeker gewen het en sodoende vir die Olimpiese Spele gekwalifiseer het.Lees hier meer.– New York Times– Volg Nuus24Sport op Twitter Lees meer oor: londen | olimpiese spele VOLGENDE OP NUUS24X
Friday Kempton Park - 15:55 PMRoad name: Elgin RoadROADWORKS - stop / go controls near the railway bridge - expect peak-time delays in the areaFriday Roodepoort - 15:53 PMRoad name: Ontdekkers RoadTRAFFIC LIGHTS not working at Ruhama Drive - DELAYS both ways